hPa).
 в)
 По отношение на глобалните прогнози за значими метеорологични явления по маршрута СЦЗП имат следните задачи:
 (1)
 да изготвят прогнози SIGWX четири пъти в денонощие, валидни 24 часа след момента (00:00, 06:00, 12:00 и 18:00 по UTC) на синоптичните наблюдения, на които се основават тези прогнози. Всяка прогноза се разпространява възможно най-бързо съобразно техническите възможности, но не по-късно от 9 часа след стандартния срок на наблюдение;
 (2)
 да издават прогнози SIGWX за високи полетни нива — между 250 и 630;
 (3)
 да включват в прогнозите SIGWX следното:
 (i)
 тропични циклони, при които 10-минутната средна скорост на приземния вятър се очаква да достигне или превиши 34 kt (17 m/s);
 (ii)
 силни шквалови линии;
 (iii)
 умерена или силна турбулентност (в облачна или ясна атмосфера);
 (iv)
 умерено или силно обледяване;
 (v)
 пясъчна или прашна буря над обширен район;
 (vi)
 купесто-дъждовни облаци, свързани с гръмотевични бури и с явленията по подточки i)—v);
 (vii)
 области с облачност, която не е конвективна, и свързаната с нея умерена или силна турбулентност в облачна атмосфера и/или умерено или силно обледяване;
 (viii)
 полетно ниво на тропопаузата;
 (ix)
 струйни течения;
 (x)
 информация относно местоположението на вулканични изригвания, водещи до облаци от пепел от значение за полетите на въздухоплавателните средства, включваща: символ за вулканично изригване, поставен в местоположението на вулкана, и в отделно каре за текст върху картата — символът за вулканично изригване, името на вулкана, (ако е известно) и географската ширина/дължина на изригването. Освен това в легендата на картите за значими метеорологични явления (SIGWX) се включва „CHECK SIGMET, ADVISORIES FOR TC AND VA, AND ASHTAM AND NOTAM FOR VA“;
 (xi)
 информация за местоположението на изхвърлянето на радиоактивни материали в атмосферата, което е от значение за полетите на въздухоплавателни средства, включваща: символът за радиоактивни материали в атмосферата, поставен в местоположението на изхвърлянето им, и в отделно каре за текст върху картата — символът за радиоактивни материали в атмосферата, географската ширина/дължина на източника на изхвърлянето и наименованието на този източник, ако е известно. Освен това в легендата на картите SIGWX, на които е указано изхвърляне на радиоактивни материали в атмосферата, се включва „CHECK SIGMET AND NOTAM FOR RDOACT CLD“.
 (4)
 За прогнозите SIGWX се прилагат следните критерии:
 (i)
 подточки i)—vi) от точка 3 се включват само ако се очаква възникване между долното и горното ниво на прогнозата SIGWX;
 (ii)
 съкращението „CB“ се включва само когато се отнася за възникването или очакваното възникване на купесто-дъждовни облаци:
 (A)
 засягащи част с максимално пространствено покритие 50 % или повече от съответната област;
 (B)
 по протежение на линия с малко или никакво разстояние между отделните облаци; или
 (C)
 вградени в облачни слоеве или скрити от намалена видимост;
 (iii)
 с включването на „CB“ се подразбира включването на всички метеорологични явления, нормално свързани с купесто-дъждовна облачност, т.е. гръмотевична буря, умерено или силно обледяване, умерена или силна турбулентност и град;
 (iv)
 когато вулканично изригване или изхвърляне на радиоактивни материали в атмосферата налага включването на символи за вулканична активност или за радиоактивност в прогнозите SIGWX, тези символи се включват в прогнозите SIGWX независимо от височината, която стълбът пепел или